**Profili stipendista**

**Asija Ećo** je pokazala značajno vannastavno angažovanje i posvećenost zajednici, sa snažnom ambicijom da studira medicinu ili biologiju. Njena posvećenost služenju čovječanstvu savršeno se poklapa sa vrijednostima UWC-a. Asija je dosljedno pokazivala izvrsnost kroz izuzetne školske rezultate i stečena priznanja u različitim oblastima, uključujući nauku, umjetnost, jezike i književnost. Ovakva širina interesovanja odražava višestrani pristup obrazovanju i želju da ostvari pozitivan uticaj u različitim oblastima. Učešće na prestižnim takmičenjima kao što je Međunarodna olimpijada iz biologije posebno naglašava njenu strast prema učenju i potencijalni doprinos UWC zajednici. Pored školskog okruženja, Asijina posvećenost podsticanju pozitivnih promjena i premošćivanju društvenih razlika, što je posebno vidljivo kroz njen volonterski rad i podučavanju socijalno ugrožene djece, jasno odražava osnovne vrijednosti UWC-a.

**Luka Perišić** se istakao svojim raznovrsnim interesovanjima i izvanrednim akademskim postignućima. Izuzetna širina interesovanja i talenata koje posjeduje obuhvataju oblasti kao što su psihologija, nauka, sport i umjetnost, što posebno odražava njegovu veliku intelektualnu radoznalost i želju za razumijevanjem i rješavanjem složenih društvenih izazova. Njegova težnja da pozitivno utiče na svijet je očigledna kroz angažovanje u zajednici, naročito kroz aktivno volontiranje u Crvenom krstu u svom rodnom gradu, inicijativama za promovisanje interkulturalnog razumijevanja i saradnje unutar zajednice, što ga je posebno preporučilo za UWC. Štaviše, Lukine liderske sposobnosti posebno se ogledaju u organizovanju projekata i prezentacija koje imaju za cilj podizanje svesti o pitanjima kao što su psiho-socijalna podrška i mentalno zdravlje adolescenata. Kontinuirana posvećenost usavršavanju demonstrira njegovu prilagodljivost i spremnost da prihvati različite mogućnosti i iskustva koje nudi UWC obrazovanje, dok su, s druge strane, njegova lična iskustva usadila duboko vrijednosti empatije, saosjećanja i hrabrog djelovanja.

**Katarina Ivanović** se posebno istakla svojim izuzetnim školskim postignućima, obimnim vannastavnim angažovanjem, širinom interesovanja usmjerenim na nauku i umjetnost, ali i uzornim karakterom. Njena ambicija da se bavi medicinom takođe odražava želju da na pozitivan način doprinese svijetu, što se u potpunosti poklapa sa vrijednostima UWC-a. Katarinino vannastavno angažovanje prevazilazi okvire škole, a između ostalog obuhvata talente pijaniste, balerine, sportiste, što ne samo da naglašava strast za kreativnim izražavanjem, već i ukazuje na disciplinovanost i posvećenost izvrsnosti u različitim domenima. Pored toga, volontiranje u Crvenom krstu i rad sa socijalno ugroženom djecom, posebno ilustruje značajnu posvećenost da utiče na živote drugih, naročito onih u marginalizovanim zajednicama, te doprinese pozitivnom uticaju na svijet. Sve navedeno, zajedno sa odličnim poznavanjem više stranih jezika, potvrđuje njenu posvećenost promociji interkulturnog razumijevanja, čineći je idealnom kandidatom za UWC.

**Anđela Grujić** posebno se istakla izvrsnim rezultatima ostvarenim tokom školovanja, uz posebno iskazana interesovanja za oblast biologije, medicine i matematike, odnosno povezanost ovih oblasti, što odražava njeno višestrano razumijevanje društvenih potreba. Ima ambiciju da svoje znanje i vještine primijeni u rješavanju kompleksnih problema sa kojima se suočavaju zajednice širom svijeta. Anđelino aktivno učešće u vannastavnim aktivnostima svjedoči ne samo o njenoj upornosti i prilagodljivost, već i o društvenoj odgovornosti i globalnu perspektivu. Kao mladi reporter UNICEF-a predstavlja glas crnogorske omladine, promovišući empatiju, razumijevanje i solidarnost unutar zajednice. Pored toga, njena ideja za osnivanje organizacije za naučno obrazovanje sa ciljem omogućavanja pristupa obrazovanju marginalizovanim zajednicama, posebno potvrđuje njen liderski potencijal. Takođe, Anđelino volontersko iskustvo u lokalnom sirotištu dodatno ističe njenu empatiju i posvećenost angažovanju u zajednici.